PATVIRTINTA

Skuodo Bartuvos progimnazijos direktoriaus 2020 m. balandžio 7 d. įsakymu Nr. V1-17

**SKUODO BARTUVOS PROGIMNAZIJOS MOKINIŲ NEMOKAMO MAITINIMO ORGANIZAVIMO KARANTINO LAIKOTARPIU TVARKOS APRAŠAS**

**I SKYRIUS**

**BENDROJI DALIS**

1. Aprašas parengtas vadovaujantis Skuodo rajono savivaldybės administracijos direktoriaus 2020 m. kovo 26 d. Nr. A1-249 įsakymu „Dėl nemokamo maitinimo Skuodo rajono mokyklose karantino laikotarpiu organizavimo“.

**II SKYRIUS**

**MOKINIŲ NEMOKAMO MAITINIMO ORGANIZAVIMO IR SKYRIMO KARANTINO LAIKOTARPIU SĄLYGOS**

2. Mokinių nemokamas maitinimas organizuojamas mokinių tėvams (globėjams, rūpintojams) atsiimant sausų maisto davinių paketus paskirtu laikotarpiu karantino metu.

3. Mokinių nemokamo maitinimo sausi maisto daviniai Skuodo Bartuvos progimnazijos mokiniams skiriami Skuodo rajono savivaldybės administracijos Socialinės paramos skyriaus sprendimu.

4. Mokinių nemokamo maitinimo organizavimo forma: sausi maisto davinių išdavimas.

5. Sausi maisto daviniai bus išduodami paketais už nurodytą laikotarpį.

**III SKYRIUS**

**MOKINIŲ NEMOKAMO MAITINIMO KARANTINO LAIKOTARPIU**

**ORGANIZAVIMO TVARKA**

6. Asmuo, paskirtas atsakingu už mokinių nemokamo maitinimo organizavimą progimnazijoje, kartu su socialiniais pedagogais sudaro vardinį mokinių, turinčių teisę į nemokamą maitinimą, sąrašą ir jį pateikia VšĮ „Bruneros“.

7. Asmuo, paskirtas atsakingu už mokinių nemokamo maitinimo organizavimą progimnazijoje apie sausų maisto davinių išdavimą informuoja klasių vadovus, mokinių tėvus (globėjus, rūpintojus) ne vėliau kaip prieš dieną, nurodydamas datą, laiką ir išdavimo vietą.

8. Maisto daviniai bus išduodami VšĮ „Bruneros“ paskirto darbuotojo, dalyvaujant progimnazijos asmeniui, atsakingam už mokinių nemokamo maitinimo organizavimą progimnazijoje bei mokytojų padėjėjams.

9. Mokinių tėvams (globėjams, rūpintojams), kurie gyvena toliau nei 3 kilometrai nuo progimnazijos ir negali atvykti atsiimti sauso maisto davinio patys, maisto davinys bus pristatomas į namus pagal sudarytą grafiką ir apie tai pranešus.

10. Asmuo, atėjęs atsiimti sauso maisto davinio, privalo dėvėti kaukę, vienkartines pirštines ir laikytis saugaus 2 metrų atstumo nuo kito asmens. Atėjęs atsiimti sauso maisto davinio asmuo pasirašo žiniaraštyje.

11. Atsiimti sauso maisto davinių karantino sąlygomis mokinių tėvai (globėjai, rūpintojai) bus kviečiami atvykti atskirais srautais ir nurodytu laiku – pirmiausia kviečiami daugiavaikių šeimų atstovai, vėliau – pagal atskiras klases.

**IV SKYRIUS**

**BAIGIAMOSIOS NUOSTATOS**

12. Aprašas taikomas, kol galioja Lietuvos Respublikos Vyriausybės nutarimas dėl karantino Lietuvos Respublikos teritorijoje paskelbimo ir ugdymo organizavimo nuotoliniu būdu.

13. Su šiuo aprašu turi būti supažindinti progimnazijos mokiniai, mokinių tėvai (globėjai, rūpintojai) ir klasių vadovai.

14. Aprašas skelbiamas Skuodo Bartuvos progimnazijos interneto svetainėje [www.bartuva.lt](http://www.bartuva.lt) .

15. Aprašas gali būti keičiamas, papildomas vadovaujantis naujais nutarimais bei nurodymais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_